**Анхел Мартин Кореја Мартинес** (роден на 9 март 1995, во Росарио) — аргентински фудбалер, напаѓач на Атлетико Мадрид и на аргентинската репрезентација.

Клупска кариера
---------------

### Сан Лоренцо

Роден во Росарио, Санта Фе, Кореја се приклучил на младинската академија на Сан Лоренцо во 2007 година, на 12-годишна возраст, откако претходно бил на проба. Во летото во 2012 година, тој требало да се приклучи на португалскиот клуб Бенфика како слободен играч, но на крајот зделката пропаднала.

Кореја потпишал четиригодишен професионален договор со Сан Лоренцо на 23 септември 2012 година, и бил промовиран во првиот тим во јануари 2013 година. На 31 март, тој го одиграл својот прв професионален натпревар за клубот, влегувајќи како замена во второто полувреме од натпреварот против Њуелс Олд Бојс.

На 11 мај 2013 година, Кореја го постигнал својот прв гол за Сан Лоренцо во домашната победа од 3–0 над Бока Јуниорс. Тој ја завршил сезоната 2012–13 со 13 одиграни натпревари и четири постигнати голови.

### Атлетико Мадрид

На 27 мај 2014 година, откако ја завршил сезоната 2013–14 со шест постигнати голови, Кореја потпишал со актуелниот шампион на шпанската Ла лига, Атлетико Мадрид за сума од 7.5 милиони евра. Тој потпишал петгодишен договор со клубот од Мадрид, и се приклучил на клубот веднаш по Копа Либертадорес 2014.

Во јуни 2014 година, на Кореја му бил дијагностициран израсток на срцето кој го оддалечил шест месеци од фудбалските терени. По извршената операција на 18 јуни во Њујорк, тој започнал со лесни тренинзи во август, и официјално се приклучи на клубот на 13 декември.

На 22 август 2015 година, Кореја конено го одиграл својот прв натпревар за Атлетико Мадрид, заменувајќи го Оливер Торес во домашната победа од 1–0 над Лас Палмас. Кореја го постигнал својот прв гол за клубот на 19 септември 2015 година, постигнувајќи го првиот гол во гостинската победа од 2–0 против Еибар; тој исто така му асистирал на Фернандо Торес при вториот гол.

Репрезентативна кариера
-----------------------

Кореја во аргентинскиот дрес
На 11 декември 2014 година, Кореја бил вклучен во списокот од 32 играчи за составот на Аргентина до 20 години за младинското фудбалско првенство на Јужна Америка одржано во Уругвај во 2015 година. Подоцна тој бил вклучен и во конечниот список за првенството, на кое постигнал 4 гола и помогнал Аргентина да стане шампион.

На 4 септември 2015 година, Кореја го направил своето деби за сениорскиот тим на Аргентина, заменувајќи го Есекиел Лавеци во победата од 7–0 на домашен терен над Боливија, исто така постигнувајќи го последниот гол на натпреварот.

Следната година, тој настапувал за Олимписката репрезентација на Аргентина на Летните олимписки игри 2016 во Рио де Жанеиро.

### Хронологија на репрезентативните настапи

| Хронологија на настапи и постигнати голови за националната селекција ― Аргентина |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 4-9-2015 | Хјустон | Аргентина Аргентина | **7 – 0** | Боливија Боливија | Пријателска | **1** | влегол во игра 81' |  |
| 8-9-2015 | Арлингтон | Аргентина Аргентина | **2 – 2** | Мексико Мексико | Пријателска | **-** | заменет 77' |  |
| 8-10-2015 | Буенос Аирес | Аргентина Аргентина | **0 – 2** | Еквадор Еквадор | Квал. за СП 2018 | **-** |  |  |
| 29-3-2016 | Кордоба | Аргентина Аргентина | **2 – 0** | Боливија Боливија | Квал. за СП 2018 | **-** | влегол во игра 31' |  |
| 7-9-2016 | Мерида | Венецуела Венецуела | **2 – 2** | Аргентина Аргентина | Квал. за СП 2018 | **-** | влегол во игра 67' |  |
| 7-10-2016 | Лима | Перу Перу | **2 – 2** | Аргентина Аргентина | Квал. за СП 2018 | **-** | влегол во игра 65' |  |
| 11-11-2016 | Бело Хоризонте | Бразил Бразил | **3 – 0** | Аргентина Аргентина | Квал. за СП 2018 | **-** | влегол во игра 71' |  |
| 28-3-2017 | Ла Пас | Боливија Боливија | **2 – 0** | Аргентина Аргентина | Квал. за СП 2018 | **-** | заменет 56' |  |
| 16-10-2018 | Џеда | Бразил Бразил | **1 – 0** | Аргентина Аргентина | Пријателска | **-** | добил жолт картон во 62-рата минута 62' заменет 67' |  |
| 17-11-2018 | Кордоба | Аргентина Аргентина | **2 – 0** | Мексико Мексико | Пријателска | **-** | добил жолт картон во 24-тата минута 24' заменет 46' |  |
| Вкупно |  | Настапи | 10 |  | Голови | 1 |  |  |

Успеси
------

### Клупски

Аргентина Сан Лоренцо
* **Примера Дивисион** : 2013
* **Копа Либертадорес** : 2014

Шпанија Атлетико Мадрид
* УЕФА Лига на шампиони : Финалист 2015–16

### Репрезентативни

Аргентина Аргентина под 20 години
* **Младинско првенство на Јужна Америка** : 2015

Наводи
------

1. ↑  His mother name is Marcela Martínez
2. ↑  „Araya and Correa, two pearls of *Esperanza Alba*" (шпански). Colo-Colo's official profile. 31 January 2013. Посетено на 28 May 2014.
3. ↑  „Ángel Correa signed a four-year contract" (шпански). Mundo Azulgrana. 23 September 2012. Посетено на 28 May 2014.
4. ↑  „Newells' reaches the top at *Gasómetro*" (шпански). TyC Sports. 31 March 2013. Архивирано од изворникот на 2014-05-29. Посетено на 28 May 2014.
5. ↑  „*Torneo Final* 2013: San Lorenzo thrashed Boca with a great performance from Buffarini" (шпански). Mundo D. 11 May 2013. Посетено на 28 May 2014.
6. ↑  „Ángel Correa is already an *Atleti* player" (шпански). Marca. 27 May 2014. Посетено на 28 May 2014.
7. ↑  „*Atleti* and San Lorenzo reach agreement for Ángel Correa" (шпански). Atlético Madrid's official website. 27 May 2014. Посетено на 28 May 2014.
8. ↑  „Ángel Correa trained for the first time shortly after his heart surgery" (шпански). ESPN Deportes. 28 August 2014. Посетено на 13 December 2014.
9. ↑  „Atletico Madrid sign San Lorenzo's Angel Correa after heart surgery". BBC Sport. 13 December 2014. Посетено на 13 December 2014.
10. ↑  „Ángel Correa already is a *rojiblanco*" (шпански). Atlético Madrid's official website. 13 December 2014. Посетено на 13 December 2014.
11. ↑  „Atlético lacks something" (шпански). Marca. 22 August 2015. Посетено на 22 August 2015.
12. ↑  „The under-20's has their pre-squad for the South American in Uruguay" (шпански). TyC Sports. 11 December 2014. Посетено на 13 December 2014.
13. ↑  Argentina se proclamó campeón del Sudamericano Sub 20 2015[*мртва врска*] americatv.com 7 февруари 2015

Надворешни врски
----------------

|  |  |
| --- | --- |
| Ризница | „Анхел Кореја" на Ризницата ? |

* Анхел Кореја на National-Football-Teams.com
* ESPN Deportes profile Архивирано на 13 декември 2014 г. (шпански)